Esmaspäev, 30. mai  Kell 13.00 koguneb Kultuuriministeeriumisse korralisele kohtumisele Muuseuminõukogu.    Teisipäev, 31. mai  Kell 15.00 toimub Riigikogu nõupidamiste ruumis Rahvusvähemuste nõukoja koosolek, osaleb kultuuriminister Rein Lang. Lisaks on päevakavas Integratsiooni ja Migratsiooni SA Meie Inimesed juhi Tatjana Muravjova tutvustus sihtasutuse lähiaja tegevusplaanidest, Agu Laius tutvustab Kodanikuühiskonna Sihtkapitali tegevusi ja projektikonkursse aastal 2011 ning Jevgeni Žurjari-Ossipov annab ülevaate portaali www.etnoweb.ee arendustest. Lisainfo: Anne-Ly Reimaa, kultuuriministeeriumi asekantsler kultuurilise mitmekesisuse alal, tel 628 2217, anne-ly.reimaa [-at-] kul.ee    Neljapäev, 2. juuni  Kell 14.00 koguneb Kultuuriministeeriumis Eesti Lõimumiskava juhtkomitee, et vaadata üle lõimumiskava 2010. aasta aruanne ja rakendusplaan aastateks 2011-2013. Vahetatakse informatsiooni Euroopa Komisjoni teatise kohta, mis puudutas romade lõimimise riiklikke strateegiaid ja  Euroopa-ülest raamistikku. Lisaks on kõne all integratsioonimonitooringu edasine protsess ning rahvuste päeva ja kodanikupäeva tähistamine 2011. aasta sügisel. Lisainfo: Anne-Ly Reimaa, kultuuriministeeriumi asekantsler kultuurilise mitmekesisuse alal, tel 628 2217, anne-ly.reimaa [-at-] kul.ee